|  |  |
| --- | --- |
| klise za zlatotisak 3 GRBA-01 | Република СрбијаАутономна покрајина Војводина**Покрајински секретаријат за пољопривреду,****водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040[www.psp.vojvodina.gov.rs](http://www.psp.vojvodina.gov.rs)БРОЈ: 104-325-сл. / 2022-04 ДАТУМ: 12.01.2022. године |

**И З В Е Ш Т А Ј**

**О РАДУ ОДЕЉЕЊА ВОДНЕ ИНСПЕКЦИЈЕ за територију АП Војводине**

**за период 1. јануар – 31. децембар 2021. године**

 **Нови Сад, јануар 2022. године**

**1. Правни основ**

На основу члана 44. Закона о инспекцијском надзору („Службени гласник РС”, бр. 36/15, 44/18 - др. закон и 95/18) сачињен је Извештај о раду Одељења водне инспекције са прописаним информацијама и подацима.

**2. Надлежност поступања водне инспекције**

Аутономној покрајини Војводина поверени су, као поверени посао државне управе, вршење послова **инспекцијског надзора у области управљања водама**, а у погледу примене: Закона о водама, као и великог броја подзаконских аката донесених на основу овог закона. Надлежности које су поверене АП Војводини дефинисани су на територији аутономне покрајине.

У извештајној години није било промена у кадровској структури одељења, 3 инспектора и начелник су остваривали послове из надлежности на територији седам управних округа - Сремски, Јужнобанатски, Јужнобачки, Средњебанатски, Севернобанатски, Западнобачки и Севернобачки.

**3. Прописи који се примењују**

* Закон о водама („Службени гласник РС”, бр. 30/10, 93/12, 101/16, 95/18 и 95/2018 - др.закон)
* Закон о режиму вода („Сл. лист СРЈ“, бр. 59/98 са изменама – „Сл. гласник РС“ бр. 101/2005- др.закон)
* Закон о општем управном поступку („Сл. гласник РС“, бр. 18/16 и 95/18 – аутентично тумачење)
* Закон о државним службеницима („Сл. гласник РС“ бр. 79/05, 81/05 - испр., 83/05 - испр., 64/07, 67/07 - испр., 116/08, 104/09, 99/14, 94/17, 95/18 и 157/20)
* Закон о инспекцијском надзору („Службени гласник РС”, бр. 36/15, 44/18 - др. закон и 95/18)
* Закон о накнадама за коришћење јавних добара („Сл. гласник РС“, бр. 95/18, 49/19, 86/19 – ускл. дин. изн., 156/20 - ускл. дин. изн. и 15/21 – доп. ускл. дин. изн.);
* Стратегија управљања водама на територији Републике Србије до 2034. године (Службени гласник РС”, бр. 03/17)
* Правилник о техничком осматрању високих брана (Сл. лист СФРЈ бр. 7 од 16. фебруара 1966 г.)
* Правилник о техничким нормативима за сеизмичко осматрање високих брана (Сл. лист СФРЈ бр. 6 од 22. јануара 1988. г.)
* Правилник о садржини и начину осматрања тла и објекта у току грађења и употребе (Сл. гласник РС бр. 13 од 15. априла 1988.)
* Правилник о параметрима еколошког и хемијског статуса површинских вода и параметрима хемијског и квантитативног статуса подземних вода („Сл. гласник РС“, бр. 74/11);
* Правилник о садржини и обрасцу захтева за издавање водних аката, садржини мишљења у поступку издавања водних услова и садржини извештаја у поступку издавања водне дозволе („Службени гласник РС“, број 72/17 и 44/18 – др. закон)
* Правилник о начину одређивања и одржавања зона санитарне заштите изворишта водоснабдевања („Сл. гласник РС“, бр. 92/2008);
* Правилник о утврђивању водних тела површинских и подземних вода („Сл. гласник РС“, бр. 92/08);
* Правилник о дозвољеним количинама опасних и штетних материја у земљишту и води за наводњавање и методама за њихово испитивање („Сл. гласник РС“, 23/94);
* Правилник о начину и условима за мерење количине и испитивање квалитета отпадних вода и садржини извештаја о извршеним мерењима („Сл. гласник РС“, бр. 33/16);
* Правилник о хигијенској исправност воде за пиће (Сл. лист СРЈ“, бр. 42/98 и 44/99 и „Сл. гласник РС“ 28/19);
* Правилник о одређивању граница подсливова („Сл. гласник РС“, бр. 54/2011);
* Правилник о одређивању мелиорационих подручја и њихових граница („Сл. гласник РС“, бр. 90/2018)
* Правилник о садржини , начину вођења и обрасцу водне књиге („Сл. гласник РС“, бр. 86/2010);
* Правилник о садржини и начину вођења Катастра водних објеката („Сл. гласник РС“, 34/2011);
* Правилник о садржини и начину вођења водног информационог система, методологији, структури, категоријама и нивоима сакупљања података, као и о садржини података о којима се обавештава јавност („Сл. гласник РС“, бр. 54/2011);
* Правилник о одређивању водних јединица и њихових граница („Сл. гласник РС“, бр. 8/2018);
* Правилник о условима у погледу техничко-технолошке опремљености и организационе и кадровске оспособљености за добијање лиценце за обављање делатности вађења речних наноса, као и начину вођења евиденције издатих и одузетих лиценци („Службеном гласнику РС“, број 39/2017 и 13/2018).
* Правилник о условима у погледу техничко-технолошке опремљености и организационе и кадровске оспособљености за обављање послова у области управљања водама, као и о начину вођења евиденције издатих и одузетих лиценци ("Службени гласник РС", 23/12 и 57/13)
* Правилник о утврђивању методологије за израду прелиминарне процене ризика од поплава ("Службени гласник РС", 01/12)
* Одлука о одређивању граница водних подручја („Сл. гласник РС“, бр. 92/2017);
* Одлука о оснивању Националне конференције за воде („Сл. гласник РС“, бр. 55/2011);
* Одлука о утврђивању Пописа вода I реда („Сл. гласник РС“, бр. 83/2010);
* Одлукa о уређајима за обавештавање и узбуњивање становништва на подручјима угроженим од рушења брана и насипа и осматрању високих брана ("Службени гласник СРС", бр. 38/72 од 23.9.1972.)
* Уредба о садржају и начину израде планова заштите и спасавања у ванредним ситуацијама („Службени гласник РС“, бр. 8/2011 од 11.2.2011.)
* Уредба о утврђивању Општег плана за одбрану од поплава („Сл. гласник РС“, бр. 18/19);
* Уредба о утврђивању водопривредне основе Републике Србије („Сл. гласник РС“, бр. 11/02);
* Уредба о граничним вредностима емисије загађујућих материја у воде и роковима за њихово достизање („Сл. гласник РС“, бр. 67/11, 48/12 и 1/16);
* Уредба о граничним вредностима загађујућих материја у површинским и подземним водама и седименту и роковима за њихово достизање („Сл. гласник РС“, бр. 50/12);
* Уредба о граничним вредностима приоритетних и приоритетних хазардних супстанци које загађују површинске воде и роковима за њихово достизање („Сл. гласник РС“, бр. 24/14);

Инспекцијски надзори у 2021. години вршени су у складу са Годишњим планом инспекцијског надзора Водне инспекције за 2021. Годину. Законска обавеза је сагласно одредби члана 10. став 6. Закона о инспекцијском надзору објављивање на интернет страници

- Покрајинског секретаријата за пољопривреду, водопривреду и шумарство Нови Сад:

<https://psp.vojvodina.gov.rs/>

- и на сајту Координационе комисије за инспекцијски надзор:

<http://inspektor.gov.rs/dokumenta-planovi.php>:

**4.** **Информације и подаци о раду**

Информације и подаци о раду Водне инспекције за 2021. годину:

**а. Превентивно деловање – спречавање или битно умањење вероватноће настанка штетних последица**

У складу са Законом о инспекцијском надзору, а ради постизања циља инспекцијског надзора, водна инспекција је превентивно деловала и извршила **130** редовних превентивних деловања приликом прве редовне инспекцијске контроле код привредног субјекта и то пре доношења решења. По захтевима странака су извршене и службене саветодавне посете са дописима са препорукама. Оваквим превентивним приступом у току надзора код привредног субјекта, постиже се ефикаснија примена законских прописа. Надзираним субјектима посебно је указивано на надлежности водне инспекције, као и на њихове обавезе везано за примену одредби важећих законских прописа.

Превентивно је контролисано поступање **у локалним самоуправама** (задуженим за спровођење Оперативног плана за воде II реда, стање комуналне и урбанистичке неуређености у зони водотока I реда и водних објеката за заштиту од штетног дејства вода, код издавања водних аката из надлежности ЈЛС, као и ПДР-ова), ЈКП И ЈП предузећима чија је делатност - шифра 3600, представницима месних заједница и представницима правних лица чија је имовина угрожена поплавама поред којих пролазе водотоци првог и другог реда.

Саветодавна подршка је пружана код **правних и физичких лица**, на терену и у канцеларији у циљу сузбијања и превенције извођења недозвољених радова на водном земљишту, код **привредника** где су водни инспектори упознавали привреднике са обавезама по основу ступања на снагу нових прописа, праћење прописа и едукација.

Водна инспекција је током 2021. године у поступку вршења инспекцијских надзора и по захтевима надзираних субјеката редовно, благовремено и детаљно информисала надзиране субјекте везано за примену одредби закона из области вода и подзаконских аката и у случају ненадлежности упућивала надзиране субјекте на надлежне органе. Превентивно деловање водне инспекције остварено је делом и кроз информисање јавности о инспекцијском раду објављивањем Плана инспекцијског надзора за 2021. год. и контролних листа из различитих области вода.

**б. Службене саветодавне посете**

У току 2021. године водна инспекција је вршила подстицања и подржавања законитости и безбедности пословања и поступања субјеката, у циљу спречавању настанка штетних последица по **водне објекте** и **водни режим** . На основу захтева надзираних субјеката извршено је **7** службене саветодавне посете са донетим дописима са препорукама. Дата су одређена објашњења везана за стање водних објеката – канала у грађевинском реону, у области **заштите вода**, **заштите од вода**, **коришћење вода** и указано је на њихове обавезе у тим областима и поступак легализације објеката и радова у водном смислу - исходовање водних аката.

Активности усмерене ка превентивном деловању из заштите вода огледале су се у давању стручних и практичних савета и препорука, и то у вези давања смерница за контролу исправности објеката за сакупљање, одвођење и пречишћавање отпадних вода, пре свега у погледу водонепропусности, и другим питањима из области управљања водама.

**5. Ниво усклађености пословања и поступања надзираних субјеката са законом и другим прописом, који се мери помоћу контролних листи**

У 2021. години у складу са Годишњим планом инспекцијског надзора водне инспекције за 2021. годину вршени су континуирано редовни инспекцијски надзори-(према контролним листама) са издатим налозима за инспекцијски надзор и надзирани субјекти су о планираним инспекцијским надзорима обавештени на прописани начин и у прописаним роковима сагласно одредбама Закона о инспекцијском надзору. Утврђен степен ризика према контролним листама је у области: заштите од штетног дејства вода – висок, уређења водотока – средњи, коришћења вода – средњи и заштите вода – средњи, а у контролама водних књига и издавања водних аката је незнатан.

Табела 1 - Приказ приоритета, броја и врсте надзора, поступање у управном и казненом поступку инспекције у 2021. години.



Одељење водне инспекције припремало је одговоре по захтевима: свих заинтересованих страна који су упућивали захтеве по Закону о слободном приступу информацијама од јавног значаја, на дописе Заштитника грађана, на питања новинара. Сарадња са невладиним организацијама и другим институцијама и органима огледала се у континуираној непосредној комуникацији и давању одговора у законским прописаним роковима. Одељење водне инспекције одговорно спроводи Закон о инспекцијском надзору.

Одељење водне инспекције је поступало и спроводило активности у складу са донетим Планом рада за 2021. годину у областима приказаним у таб. 1. са што ефикаснијим радом по представкама и сарадњом са другим инспекцијским органима.

Приоритети надзора инспекције у 2021. години планирани су по областима надзора и то: заштита од вода (43 %), уређење водотока (5 %), коришћење вода (22 %), заштита вода (23 %), и остало - водна акта, водопривредна предузећа (7%).

За припрему и праћење спровођења планираних активности задужени је начелник инспекције.

*Непланирани инспекцијски надзори*

Осим циљаних тематских надзора планирано је и обављање надзора на основу представки правног или физичког лица организација и упозорења надлежних органа, у којима се указује на могуће повреде прописа из области вода, а којима је према досадашњем искуству чине око 50% планираних надзора.

У 2021. години, било је **7** поступања у хитним интервенцијама у области заштите воде – пријава хаваријских загађења, када су организована и узорковања воде у каналу (Србобран, Врбас, Бачка Топола, Жабаљ, Нови Сад, Алибунар).

Одељење водне инспекције је сачинило 13 контролних листи - измена и допуна, у складу са изменама и допунама Закона о водама, а у складу са Законом о инспекцијском надзору.

Ниво сарадње инспектора са надлежним министарством и јавним водопривредним предузећем може се сматрати задовољавајућим. Одељење водне инспекције ће радити на томе да та сарадња добије на значају и посебно на континуитету.

**6. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**



Током 2021. године Водна инспекција поступала је у складу са својим правима, дужностима и овлашћењима у случајевима у којима је на основу утврђеног чињеничног стања доносила решења са наложеним мерама надзираним субјектима за спровођење мера заштите водног режима, сагласно законским прописима из области вода. Водна инспекција је у складу са својим правима, дужностима и овлашћењима у којима је на основу утврђеног чињеничног стања донела укупно **124** решења од којих је **33** –оналоженим мерама за отклањање уочених незаконитости, **8** - о забрани вршења активности, **22** - са мерама за прибављање водних аката и **61** - обавезивање на име накнада.

Инспектори су извршили инспекцијске надзоре у различитим областима вода током којих су откривали и кроз налагање мера отклањали или битно умањили настале штетне последице по водни режим.

Утврђене неправилности су се односиле на: контролу квалитета испуштене отпадне воде, нелегалну експлоатацију речних наноса и обавезивање на име накнада, контролу испуњености услова из водних аката, радове на водном земљишту и водним објектима.

У циљу отклањања утврђених неправилности, донето је **63** решења (**5** решења за уређење водотока у складу са издатим водним актима, **18** решења за заштиту од поплава, ерозије и бујица у складу са издатим водним актима, **16** у области коришћења вода, **22** решења у вези заштите вода и остало **2** решења)



Најчешће повреде Закона о водама уочене су у погледу чињенице да пропис није примењен или да је неправилно примењен у следећим случајевима:

* *водни акти:* Констатовано је да и даље значајан део субјеката код којих је вршена контрола не поседује одговарајућa воднa актa.
* *нелегално вађење речног наноса (песка и шљунка):* водна инспекција ће и у наредном периоду, као и до сада, свим својим расположивим ресурсима вршити надзоре на сузбијању *нелегалног вађења речног наноса,* како кроз редовне, тако и кроз циљане инспекцијске надзоре и заједничке надзоре са инспекцијом безбедности пловидбе увидом у РИС (речни информациони систем).
* *пропусти у раду служби локалних самоуправа:* Инспектори су у великом броју случајева констатовали да се приликом израде просторних или урбанистичких планова не прибављају водна акта, већ се прибави само мишљење ЈВП-а. За решавање питања нелегалних водовода потребно је да предузму потребне мере и радње у циљу легализације водних објеката за водоснабдевање становништва на подручју општине.
* Уочени су случајеви да суречна корита углавном депоније отпада. 3аконом о кoмyнaлним делатностима прописано је да општина односно град уређује и обезбеђује услове обављања комуналних делатности, односно одржавање чистоће у градовима и насељима у општини. Корито и приобални део реке имају такође карактeр јавне површине.
* На већини брана успостављени су системи техничког осматрања. За све бране нису издате водне дозволе. Катодне заштите нису урађене од времена изградње брана. Нису преузети сви водни објекти на управљање као и права и обавезе настале услед изградње, коришћења и одржавања тих објеката. У Војводини се последњих година, због недостатка средстава, бране и акумулације не одржавају према стандардима и прописима, а већа оштећења на њима могу да доведу до катастрофалних размера.
* Инспектори нису у могућности предузимати инспекцијске мере због нерешеног имовинско - правног статуса објеката
* Неопходно је нарочиту пажњу поклонити организованом подизању јавне свести грађана за одрживо, рационално и економично коришћење водних ресурса - наводњавање.
* Текућа одржавања заштитних хидротехничких објеката сведена су на минимално. Постојећи уређаји за пречишћавање индустријских отпадних вода су делимично или потпуно ван функције, а изградња нових иде споро, отпадне воде из насеља и градова се у већини случајева не пречишћавају, већ се преко канализационих колектора директно испуштају у водотоке. Такође, у току је изградња неколико уређаја у појединим општинама.
* У складу са Законом о инспекцијском надзору, један од приоритета инспектора, у извештајној години били су и инспекцијски надзори ради евентуалног откривања нерегистрованих субјеката.
* Обављањем инспекцијских надзора спречавано је погоршање водног режима. Осим отклањања неправилности, тј. усаглашавање утврђеног стања са прописима, што је мисија инспекцијског надзора у остваривању циља садржаног у заштити водног земљишта и водних објеката, посредни утицај надзора и мера предузетих од стране инспектора има много шири опсег. Наиме легализовањем свих сегмената у вршењу делатности утицало је на бољу наплату накнаде за коришћење вода, као и унапређење стања у области водопривреде.

**7. Број утврђених нерегистрованих субјеката и мерама спроведеним према њима**

У току 2021. године извршене су контроле водопривредних предузећа и свих ЈКП и ЈП на територији АПВ – који обављају делатност – шифра бр. 3600, као и у области контрола вађења речног наноса. Предмет контроле је била и контрола лиценце.

**8. Мере предузете ради уједначавања праксе инспекцијског надзора и њиховом дејству**

У складу са Законом о инспекцијском надзору, у циљу уједначавања рада водне инспекције у надзорима су коришћене контролне листе, које се налазе на сајту министарства и секретаријата и доступне су свим оператерима за потребе самоконтроле.

У 2021. години реализована је координисана акција са покрајинским инспекцијама - за заштиту животне средине, хидрогеолошком инспекцијом, тржишном инспекцијом и инспекцијом безбедности пловидбе.

У току 2021. године, одељење је поступало у складу са чл. 5. Закона о инсп. надзору, и досртављало информације другим органима: тужилаштву Врбасу и Новом Саду (4 из области заштите вода); МУП-у Зрењанин, Сента, Нови Сад (3 - из области заштите од вода - вађења речних наноса, узурпације приобаља и остало);

Одељење водне инспекције је прослеђивало информације о поступању инспекције и секретаријату, дирекцији, управној инспекцији, омбудсману, подносиоцима захтева за информацијама о јавном значају преко **50** дописа од којих су преко 30 везане за територију Града Новог Сада.

**9.** **Материјално, технички и кадровски ресурси на располагању и мере предузете у циљу делотворне употребе и резултати тих мера**

Укупан број инсектора је 3 и начелник који обавља и инспекцијске послове. Инспектори се налазе у седиштима управних округа: Сремски, Јужнобачки и Јужнобанатски управни округ а покривају и територију осталих управних округа у АПВ. У Јужнобачком округу од 2 инспектора један није здравствено способан за управљање возилом.

По систематизацији за послове инспектора у ПС за пољопривреду, водопривреду и шумарство постоји 6 систематизованих места. План рада инспекције за 2021. годину је сачињен на основу систематизованих места и реалне проблематике у области инспекцијског надзора у области управљања водама на територији АПВ, а који ће захтевати повећан број инспектора. Напомињем да се број водних инспектора за време коришћења годишњих одмора смањује за једног инспектора. Закључује се да у појединим периодима територија АПВ-а остаје на 1 инспектору.

**10. Придржавање рокова прописаних за поступање инспекције**

У 2021. години водна инспекција је поступала у складу са чл. 205. и 207. Закона о водама; чл. 16. 17. и 18. ЗИН-а и одредбама ЗУП-а у поступку прописаних рокова за поступање инспекције. Вршене су додатне активности код неуручених инспекцијских информација и обавештења - упућивани су у року 30 дана захтеви пошти за добијање потврда о слању пошиљке.

**11. Законитост управних аката донетих у инспекцијском поступку / број другостепених поступака и исход, број управних спорова и исход**

Решење водног инспектора се доноси у првостепеном поступку и жалба не одлаже извршење. По поднетим жалбама на решења у 2021. години - **1** правно лице које се бави вађењем речног наноса, је поднело жалбу, вршена је оцена жалбе и прослеђена је другостепеном органу – Министарству. Другостепено решење није достављено а тиме није покренут ни управни спор.

**12. Поступање у решавању притужби на рад инспекције, бр. притужби и из које области**

У 2021. години у области заштите од вода, била је **1** неоснована притужба на рад одељења водне инспекције, које је са 4 извршилаца има територијалну надлежност АП Војводине, чија је површина 21.518 km2. Површине које се одводњавају су око 1.776.509 ha, (дужина каналске мреже је 20.094 km), под системима за наводњавање преко 90.000 ha, дужина насипа је 1.460 km, потенцијалних загађивача има преко 500. За АПВ је основано ЈВП “Воде Војводине“ и део јавних послова из области управљања водама уговорима се поверава подручним водопривредним предузећима – 21.

**13. Обуке и друга усавршавања, број обука и број инспектора**

У 2021. години организоване су у Секретаријату једнодневни семинари – ка ефикаснијим инспекцијама, примена одредаба ЗИН-а присуствовао један инспектор. На семинару – Примена Закона о општем управном поступку и ЗИН-а одржаног на Ђердапу, присуствовао начелник. Присуство на вебинару где је тема била одговорност инспектора за не / поступања у казненом делу надзору учествовало је три инспектора. У оквиру месечних састанака инспекције по потреби су одржавани тематски састанци са оделењима правне службе ЈВП-а, газдовања и заштите вода.

**14. Иницијативе за измене и допуне закона и др**.

Извршена је достава Секретаријату предлога методологије обрачуна задужења обвезника по основу водних накнада

**15. Мере и провера у информационом систему**

Информационе активности инспекције су израда месечних, кварталних и годишњих планова и извештаја о раду, као и извештаја по прописаном обрасцу Координационе комисије.

**16. Стање у области извршавања поверених послова инспекцијског надзора**

Сви послови Одељења водне инспекције су поверени АП Војводини у складу са чл. 196. став 1. 2. и 5. ЗОВ-а, послови су вршени по усвојеним радним циљевима и Годишњим планом рада за 2021. годину.

Учесталост рада у 2021. години је следећа: укупан бр. надзора – 443 (100%), бр. редовних - 195 (44%), бр. ванредних - 215 (49%), контролних 32 - (7%), допунских 1 - (0,2%) и саветодавне подршке – посете 7.

**17. Исходи поступања правосудних органа по пријавама инспекције**

У 2021. години инспектори су се одазивали на позиве суда – 20 пута, као и достављали тражене информације. Правосудни органи нису доставили обавештења о својим поступањима. Пријаве које подносе инспектори су често без ефекта због доношења одлука о висини казни. Често се одбацују због застарелости. Током суђења инспектори немају правну помоћ. Уколико и дође до пресуде казне су најчешће испод законског минимума и као такве не делују дестимулишуће на починиоце.

**18. Предлози за унапређење делотворности инспекцијског надзора**

1. Повећање броја запослених инспектора у Одељењу водне инспекције, како би се

 повећала ефикасност реализације планова рада из области инспекцијског надзора

2. Неопходност увођења информационог система и Е-инспектора.

3. Обука и студијска путовања водних инспектора на свим нивоима у циљу даљег

 усавршавања и оспособљавања за вршење инспекцијских надзора.

4. Унапређење сарадње са правосудним органима, кроз учешће у заједничким

 семинарима, у циљу бољег превазилажења и решавања проблема из области вода

5. Водопривредни информациони систем није доступан инспекторима како би могли

 да користе са циљем директног увида у податке за водне ресурсе, водне објекте и

 податке везане за статус вода у АП Војводина.

И поред свих уочених и објективно сагледаних ограничавајућих фактора, Одељење водне инспекције, у складу са Законом о инспекцијском надзору, са тренутним бројем инспектора и расположивим ресурсима уложио је и улаже максималне напоре на промени свести као јавности тако и надзираних субјеката, да превентивне функције инспекцијског надзора имају предност над репресивним, чиме се пружа подршка одрживом пословању и развоју привреде у складу са прописима, ради стварања повољнијег амбијента за инвестиције и пословање, уз очување и одржавање водних тела површинских и подземних вода и заштитних и других водних објеката, спречавања погоршања водног режима.

**ЗАКЉУЧАК**

Одељење водне инспекције током 2021. године је законито, благовремено и одговорно је спроводио прописе из области водопривреде из своје надлежности и уз пуну примену Закона о инспекцијском надзору.

Остварени резултати Одељења водне инспекције у 2021. години недвосмислено указују да је учињен помак на путу ефикасног спровођења прописаних мера и јачања свести очувања и одржавања водних тела површинских и подземних вода и заштитних и других водних објеката, за спречавање погоршања водног режима.

Прилог:Табеларни извештај за 2021.годину

 НАЧЕЛНИЦА ВОДНЕ ИНСПЕКЦИЈЕ

 Марија Новаковић, дипл. инж.

У Новом Саду,

Јануар 2022. год.